Bez ez eus, e gwirionez, diaesterioù bras da drechiñ evit embann levrioù gouiziek en ur yezh a zo bihan he foblad lennerien. Nheller ket, avat aberziñ pep tra evit aesded gouizieien veur, forzh pegen doujus e vefent.   Mad an holl a rank bezañ trech war hini un dornad speredeien. A-hend-all, ha dezhañ kaout un deskadurezh uhel, e rank unan gouzout,  ouzhpenn yezh e vro, unan pe ziv eus yezhoù bras Europa. Mar deo ar brezhoneg yezh e gavell, e ouezo galleg de zaouzek vloaz hag, evit kenderchel gant e studi lennegel pe arzel e vo rampo gant ar Parizian pariziatañ.